
23-TA-927: Noteikumu projekts (Grozījumi)
Grozījumi Ministru kabineta 2016. gada 27. septembra noteikumos Nr. 631 "Rūpniecības produktu kodu saraksta noteikumi"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Anotācija (ex-ante)
1.2. Mērķis
	Priekšlikums (TM - 19.06.2023.)
Lūdzam atsauces uz Eiropas Savienības tiesību aktiem noformēt atbilstoši Ministru kabineta 2009. gada 3. februāra noteikumiem Nr. 108 „Normatīvo aktu projektu sagatavošanas noteikumi” 4. nodaļai. Atsaucē uz Eiropas Savienības tiesību aktu norādot šādu informāciju: institūcija (Komisija, Padome, Eiropas Parlaments), kas izdevusi attiecīgo tiesību aktu; tiesību akta pieņemšanas datums; veids (regula, direktīva, lēmums); numurs un nosaukums atbilstoši tiesību akta nosaukumam latviešu valodā EUR-Lex datu bāzē. Lūdzam ievērot juridiskās tehnikas prasības arī attiecībā uz to, ka, nepieciešamības gadījumā, saīsinājumu piesaka pirmajā vietā juridiskajā tekstā, kur lietots attiecīgais normatīvā akta nosaukums, tādā veidā izvairoties no vispārinātām, neprecīzām atsaucēm uz normatīvajiem aktiem, piemēram, Komisijas 2022. gada 12. decembra Īstenošanas regula (ES) 2022/2552, ar ko saskaņā ar Eiropas Parlamenta un Padomes Regulu (ES) 2019/2152 nosaka datu prasību tehniskās specifikācijas detalizētajam tematam “Rūpniecības produkcijas statistika”, izveidojot rūpniecisko ražojumu klasifikācijas dalījumu, un ar ko attiecībā uz ražojumu klasifikācijas tvērumu groza Komisijas Īstenošanas regulu (ES) 2020/1197 (turpmāk - Regula Nr.2022/2552).
Piedāvātā redakcija
-
	Ņemts vērā
Anotācijas 1.2. punktā - MĒRĶIS, ir 500 simbolu ierobežojums. Viens pats regulas nosaukums jau ir gandrīz 500 simboli. Ņemot vērā šo apstākli, regulas nosaukuma vietā ir minēts tikai numurs, bet pilnais nosaukums minēts Anotācijas 1.3. punktā - PAŠREIZĒJĀ SITUĀCIJA, PROBLĒMAS UN RISINĀJUMI.
	1.2. Mērķis

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 19.06.2023.)
Iesakām precizēt anotācijas 1.3. apakšpunkta "Risinājuma apraksta" daļas formulējumu "Tiek svītroti kopumā 55 neaktuāli kodi, no tiem 18 kodiem tiek mainīts kods, nevis apraksts". Formulējumā norādīts, ka 55 neaktuālie kodi tiek svītroti, vienlaicīgi skaidrojot, ka 18 no tiem tiek precizēti, nav pilnībā saprotams, kādēļ ar grozījumiem tiek mainīta daļa no svītrojamajiem kodiem. Attiecīgi lūdzam konkretizēt risinājuma aprakstu uzlabojot projekta izpratni un veikt nepieciešamos precizējumus nodrošinot loģisku skaidrojumu. 
Piedāvātā redakcija
-
	Ņemts vērā
Anotācijas 1.3. punkts - RISINĀJUMU APRAKSTS - pārformulēts 
	1.3. Pašreizējā situācija, problēmas un risinājumi

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 19.06.2023.)
Iesakām precizēt anotācijas 1.3. apakšpunkta sadaļas "Problēmas apraksts" formulējumu "produktiem ir mainījies regulā noteiktais pamatkods", konkretizējot sniegto informāciju. No esošā formulējuma saprotams, ka 2022. gadā tika pieņemta Komisijas 2022. gada 12. decembra Īstenošanas regula (ES) 2022/2552, ar ko saskaņā ar Eiropas Parlamenta un Padomes Regulu (ES) 2019/2152 nosaka datu prasību tehniskās specifikācijas detalizētajam tematam “Rūpniecības produkcijas statistika”, izveidojot rūpniecisko ražojumu klasifikācijas dalījumu, un ar ko attiecībā uz ražojumu klasifikācijas tvērumu groza Komisijas Īstenošanas regulu (ES) 2020/1197 (turpmāk - regula 2022/2552) un šajā regulā ir izmainīti tajā noteiktie pamatkodi, lai gan šķietami konkrētajā formulējumā būtu norādāma regula, kuru groza regula 2022/2552.

Piedāvātā redakcija
-
	Ņemts vērā
Anotācijas 1.3. punkta sadaļa - PROBLĒMAS APRAKSTS - pārformulēta.
	1.3. Pašreizējā situācija, problēmas un risinājumi

	4.
	Anotācija (ex-ante)
5. Tiesību akta projekta atbilstība Latvijas Republikas starptautiskajām saistībām
	Priekšlikums (TM - 19.06.2023.)
Norādām, ka no sniegtās informācijas nav pilnībā skaidri plānotie grozījumi. No anotācijas 5.3. apakšpunktā sniegtā skaidrojuma izriet, ka grozījumi tiešā veidā neskar regulas piemērošanu un tiem ir drīzāk informatīvs raksturs. Vēršam uzmanību, ka normatīvajā aktā ietver tikai un vienīgi tiesību normas, nevis informatīva rakstura tekstu, atsauces. Tāpēc lūdzam izvērtēt plānoto grozījumu raksturu un gadījumā, ja grozījumiem Ministru kabineta 2016. gada 27. septembra noteikumu Nr. 631 "Rūpniecības produktu kodu saraksta noteikumi" 2. punktā tiešām ir tikai informatīvs nolūks atsauce projekta 1. punktā ir svītrojama. Savukārt, ja grozījumiem ir no Komisijas 2022. gada 12. decembra Īstenošanas regulas (ES) 2022/2552, ar ko saskaņā ar Eiropas Parlamenta un Padomes Regulu (ES) 2019/2152 nosaka datu prasību tehniskās specifikācijas detalizētajam tematam “Rūpniecības produkcijas statistika”, izveidojot rūpniecisko ražojumu klasifikācijas dalījumu, un ar ko attiecībā uz ražojumu klasifikācijas tvērumu groza Komisijas Īstenošanas regulu (ES) 2020/1197 (turpmāk - Regula 2022/2552) izrietošs pamatojums, lūdzam svītrot 5.3. apakšpunkta informāciju un sniegt konkrētu grozījumu pamatojumu un aizpildīt 5.4. apakšpunkta 1. tabulu ar atsauci uz Regula 2022/2552 normu no kuras izriet plānotie grozījumi, tādā veidā skaidri un nepārprotami atspoguļojot grozījumu pamatojumu.
 
Piedāvātā redakcija
-
	Ņemts vērā
Dzēsts teksts 5.3. punktā. Aizpildīta 5.4. punkta 1. tabula.
	5. Tiesību akta projekta atbilstība Latvijas Republikas starptautiskajām saistībām



